En middelsstor, matt, brungul trebukk. Antennene er mørkbrune, kraftige og mindre enn halvparten så lange som kroppen. Pronotum er trapesformet, med litt uttrukne bakhjørner, ganske smalt foran, kan ha en svart midtstripe. Dekkvingene er betydelig utvidete bakover (til sammen nærmest pæreformede), beina nokså korte med litt fortykkede lår. Noen individer har svarte tegninger på dekkvingene. Arten etterligner trolig giftige biller i familien rødvinger (Lycidae).